  Анжелика Тихонова корреспондент 3-тӥ куарусёнэ, Терроризмен нюръяськонын огазеяськон нуналэ, Удмуртиын «Улон шапык» («Капля жизни») акци ортчоз. Со улсын терактъёсын быремъёсты буре ваёзы. Со сярысь Калыкъёслэн эшъяськон юртсылэн пресс-службаез ивортэ. Сяме пыремъя Ижкарын ужрад Нылпи творчествоя дворецлэн парказ воин-интернационалистлэн синпелетэз дорын ортчоз, кутсконэз 11 часын. Акцие пыриськисьёс мемориал вӧзысь сяськаосты кырым пыдэсазы басьтэм вуэн киськалозы – озьы соос терактъёсын быремъёсын вуэнызы люкиськозы. «Улон шапык» акци 2004-тӥ арын куарусён кутсконын Бесланын луэм шимес учырлы тупатыса ортче. Соку терактын кӧня ке сю адями быриз, тросэз соос пӧлысь нылпиос вал. Террористъёс соосты куинь нунал ӵоже школаын возизы,  одӥг шапык но ву юыны ӧз сётэ Пусъём, «Улон шапык» акци радъян сярысь малпан Удмуртиын пӧртэм выжыысь егитъёслэн «Вместе» дышетон центрзылэн огаз сессияз кылдӥз. Кылем арын ужрад Россиысь 29 улосвылъёсын ортчиз, отчы оглом 25 сюрс адями пыриськиз. Туэ буре ваён нуналлы «Аллея Надежды», «Герои нашего времени» элькун акциосты но «Противодействие идеологии терроризма в молодёжной среде» конференциез тупатыны чаклало.  Тегъёс: Мерлык Ижкар Терроризм Удмуртия буреваён  